'Personal Relationship' Wantaim Kraist? Sori, Dispela Em Wanpela Giaman!
Wanem samting Aposel Pol bin raitim long Galesia 1:10-11, em i dispela as tingting bilong stiaim mi bin bihainim stat long taim mi bin stat long autim tok inap long nau. Em tok,
10 Long wanem, ating nau mi pulim tingting bilong ol man, o God? O ating mi painim rot bilong amamasim bel bilong ol man? Long wanem, sapos yet mi amamasim ol man, mi no ken stap wokboi bilong Kraist.
11 Tasol mi strongim tok long yupela, ol brata, long dispela gutnius mi autim tok long en i no samting i bihainim man.
Olsem dispela Gutnius Aposel Pol bin autim em no bihainim man, yumi bai hop olsem em no bilong amamasim bel bilong ol man. Pasin bilong amamasim bel bilong ol man na winim tok orait bilong ol, ol i no bin kamap nambawan wari bilong Pol taim em bin autim tok. Olsem wanpela wokboi bilong Kraist, em bin wari moa long inapim wok bilong em bilong autim Gutnius long pasin beltru olsem em inap mekim.
Na dispela stret mi traim long mekim tu, wantaim helpim bilong God. Nogut toktok bilong mi i no amamasim bel o saun swit long ol yau bilong ol narapela, tasol yu bai inap klia tru olsem olgeta wanem samting mi autim i bihainim ol skul tok bilong Bikpela Jisas Kraist i stap pinis long rait bilong Baibel.
Tru, ol skul tok bilong Bikpela Jisas Kraist i no go long amamasim bel bilong ol man. Tru, long sampela rot ol i agensim tingting, pasin bilong laip, na ol as tingting bilong ol man.
Tasol, olsem Aposel Pol, strongpela tingting bilong mi i no go long amamasim bel bilong ol man tasol long mekim ol samting bilong amamasim bel bilong Bikpela bilong mi, olsem tokaut klia long Gutnius na kamapim ples klia dispela ol bilip na ol pasin bilong ol narapela lotu agens long o i no hap bilong ol skul tok bilong Bikpela Jisas Kraist.
Wanpela piksa bilong dispela em dispela skul tok bilong kain kain lain bilong Bon Agen long sait bilong gat wanem samting ol kolim personal relationship (pasin bilong pasim yu yet) wantaim Kraist. Larim mi tok stret. Dispela skul tok em no wanpela hap bilong Gutnius bilong Bikpela Jisas Kraist ol aposel bin skulim. Na i no gat wanpela samting olsem wanpela “personalrelationship wantaim Kraist” insait long Baibel.
Sapos yu klia long as bilong hap tok “personal relationship”, yu bai luksave olsem long taim bilong yumi, wanpela man i no gat rot liklik long wokim wanpela personal relationship wantaim Kraist bikos Em i no stap yet moa long dispela graun. Em stap long heven. Ol de we ol man inap toktok long Em na mekim ol samting wantaim Em Yet, ol i go pinis.
Tasol maski Kraist i no stap moa long bodi sait, em no minim olsem yumi no inap moa long pas wantaim Em. Yumi inap yet, tasol long wanpela kain rot i no stret, na i no long Em Yet stret.
Baibel bin toktok long wanpela samting i bin kamap bilong pruvim olsem maski tru wanpela man i no bin gat sans long mekim samting o wok wantaim Kraist Yet, olsem na i no gat rot liklik long dispela man long gat personal relationship wantaim Em, nogut dispela man bai inap yet long pasim em yet wantaim Kraist na God ken kisim bek yet em bilong bihainim sampela ol samting. Dispela em tok i stap long Matyu 25:32-49:
32 Na long ai bilong Em bai olgeta kantri i bung. Na Em bai brukim ol wanpela long narapela, olsem wasman bilong sipsip i brukim ol sipsip bilong em long ol meme.
33 Na em bai putim ol sipsip long han sut sait bilong Em, na ol meme long han kais sait.
34 Nau bai King i tokim ol long han sut sait bilong Em, Kam, yupela i gat blesing bilong Papa bilong Mi, kisim olsem samting papa i givim pikinini dispela kingdom Em i redim bilong yupela long stat bilong ol as ston bilong dispela graun.
35 Long wanem, Mi stap hangre, na yupela i givim Mi kaikai. Mi stap nekdrai, na yupela i givim Mi dring. Mi stap wanpela ausait Man, na yupela i kisim Mi i kam insait.
36 Mi stap skin nating, na yupela i givim Mi klos. Mi stap sik, na yupela i kam lukim Mi. Mi stap long kalabus, na yupela i kam long Mi.
37 Nau bai ol stretpela man i bekim Em, i spik, Bikpela, wanem taim mipela i lukim Yu hangre, na givim kaikai long Yu? O nekdrai, na mipela givim dring long Yu?
38 Wanem taim mipela i lukim Yu wanpela ausait man, na kisim Yu i go insait? O skin nating, na mipela i givim klos long Yu?
39 O wanem taim mipela i lukim Yu sik, o long kalabus, na mipela i kam long Yu?
40 Na King bai bekim na tokim ol, Tru tumas, Mi tokim yupela, Bikos yupela i bin mekim dispela long wanpela bilong ol las bilong ol dispela ol brata bilong Mi, yupela i bin mekim dispela long Mi.
41 Nau Em bai tokim ol tu long han kais sait, Lusim Mi, yupela lain i lus olgeta, i go long paia bilong oltaim oltaim, dispela Mi redim long satan na ol ensel bilong em.
42 Long wanem, Mi stap hangre, na yupela i no givim kaikai long Mi. Mi stap nekdrai, na yupela i no givim dring long Mi.
43 Mi stap wanpela ausait Man, na yupela i no kisim Mi i go insait, Mi stap skin nating, na yupela i no putim klos long Mi. Mi stap sik, na long kalabus, na yupela i no kam lukim Mi.
44 Nau bai ol tu i bekim Em, i spik, Bikpela, wanem taim mipela i lukim Yu hangre, o nekdrai, o wanpela ausait man, o skin nating, o sik, o insait long kalabus, na mipela i no bin wokim wok long Yu?
45 Nau bai Em i bekim ol, i spik, Tru tumas, Mi tokim yupela, Bikos yupela i no mekim dispela long wanpela bilong ol las bilong ol dispela, yupela i no mekim dispela long Mi.
46 Na ol dispela bai i go insait long mekim save bilong oltaim oltaim. Tasol ol stretpela man bai go insait long laip i stap gut oltaim oltaim.
Ol dispela ves i soim olsem long gat wanpela personal relationship wantaim Kraist, man i no nidim long kisim bek. I gat ol man husat bai gat blesing bilong kisim kingdom bilong God long taim bihain maski ol i no gat personal relationship wantaim Kraist olsem ol Bon Agen lain i tok.
Olsem yu ken lukim long ol ves antap, ol dispela man i no save tu olsem ol bin mekim wanpela gutpela pasin long Kraist bikos ol i no bin bungim o lukim Em Yet. Tasol long sampela taim long ol laip bilong ol, ol bin givim sampela samting bilong kaikai na sampela samting bilong dring long wanpela man i stap hangre na nekdrai husat, taim ol i no save, em wanpela brata o susa bilong Kraist. Na dispela liklik gutpela pasin em inap pinis long mekim ol pas wantaim Bikpela Jisas Kraist.
Ating ol yet bin bungim Kraist o nogat? Ating ol bin gat wanpela personal relationship o nogat? Nogat. Dispela gutpela bel na sori ol bin soim long ol disaipel bilong Em na long dispela brata o susa bilong Em i liklik olgeta, ol bin inap long pasim ol strong wantaim Bikpela Jisas Kraist. Na olsem mak bilong givim tenkyu na soim amamas long wanem samting ol bin mekim, Bikpela Jisas Kraist bai mekim ol long kisim kingdom bilong God long taim bihain long heven long de bilong kot.
Larim mi tok gen olsem taim Kraist i no stap long bodi sait, yu no inap gat personal relationship wantaim Em. Tasol i gat rot yet long pasim yu yet wantaim Em, tasol i no long Em Yet stret.
Tasol, em i kamap taim yu laikim tru, lukautim na soim sori long narapela husat i bilip long Kraist olsem yu. Olsem em tok long Matyu 25:40, olgeta wan wan gutpela pasin wanpela man i mekim long ol brata na ol susa bilong Kraist, wantu God kaunim em olsem sampela samting yu mekim long Em. Olsem Em kisim maski i no Em Yet bin kisim. Na gutpela pasin bilong Yu bai no kamap i no gat pe bikos long pinis, yu bai kisim pe olsem laip i stap oltaim oltaim long paradais.
Wanpela personal relationship wantaim Kraist? Sori, i no gat kain samting olsem insait long Baibel! Em i ol dispela gutpela wok yumi mekim long ol brata na ol susa bilong Bikpela Jisas Kraist, God i kaunim!
Tok
Lukaut: Ol lain bilong tanim tok bilong mipela ol i lukaut na yusim gut
tru save bilong ol taim ol i bin tanim dispela blog i go long Tok
Pisin. Tasol, ControversyExtraordinary.com i no tok olsem olgeta
infomesen ol i bin tanim i no gat asua bikos long sampela ol samting.
Taim i gat sampela asua namel long rait i nambawan tru i stap long tok
Inglis na rait ol i bin tanim long Tok Pisin, rait i nambawan tru i stap
long tok Inglis i winim narapela oltaim.
tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn